# Казахстан Улсын Гадаад хэргийн яам

**Бүгд Найрамдах Казахстан Улсын Гадаад хэргийн яам** (Казах: Қазақстан Республикасы Сыртқы істер министрлігі) нь БНКазУ-ын Засгийн газрын Гадаад бодлогын үйл ажиллагаа эрхэлдэг төрийн төв байгууллага юм. БНКазУ-ын хилийн чанад дахь Дипломат төлөөлөгчийн газруудын нэгдсэн системийг удирддаг төв байгууллага болно.

Гадаад хэргийн яамны сайдыг тус Улсын Ерөнхийлөгч томилж, чөлөөлдөг.

## Яамны үүрэг

* БНКазУ-ын гадаад бодлогын үзэл баримтлал, үндсэн чиглэлийг тодорхойлох, БНКазУ-ын Ерөнхийлөгч, Засгийн газарт зохих зөвлөмж өгөх;
* БНКУ-ын гадаад бодлогын чиглэлийг хэрэгжүүлэх, БНКУлсын эдийн засгийн гадаад бодлогыг дэмжих, олон улсын нэр хүндийг бэхжүүлэхэд туслах;
* БНКУлсын эрх, ашиг сонирхлыг хамгаалах, гадаадад байгаа иргэн, хуулийн этгээдийн эрх ашгийг хамгаалах;
* БНКУлс Олон улсын энхтайван, дэлхийн болон бүс нутгийн аюулгүй байдлыг дипломат аргаар хангах;
* БНКУлсын тусгаар тогтнол, аюулгүй байдал, нутаг дэвсгэрийн бүрэн бүтэн байдлыг бусад улс орон болон олон улсын тавцантай харилцах харилцааны дипломат аргуудыг ашиглан хамгаалах;
* БНКУлсын гадаад бодлого болон гадаад эдийн засгийн стратегийн дагуу БНКУлсын Ерөнхийлөгчийн зөвлөмжийг боловсруулах, олон улсын санаачилгыг хэрэгжүүлэх;
* БНКУ-ын дипломат, консулын харилцааг гадаад орнуудтай, олон улсын байгууллагатай хамтран хэрэгжүүлэх;
* БНКУ-ын гадаад бодлого, эдийн засгийн чиглэл, хөрөнгө оруулалтын бодлого, гадаад улс, олон улсын байгууллагатай харилцах харилцааг зохицуулах зорилгоор БНКУлсын төрийн байгууллагуудын олон улсын үйл ажиллагааг уялдуулан зохицуулах;
* Дэлхийн улс төр, нийгэм, эдийн засгийн байдлыг судлах, гадаад орны дотоодын бодлого, олон улсын байгууллагын үйл ажиллагаа, шаардлагатай мэдээллийг Казахстаны төрийн захиргааны төв байгууллагуудад хүргүүлэх

## Бүтэц

* Сайдын ажлын алба, Тусгай үүрэг гүйцэтгэгч Элчин сайд нар
* Олон улсын мэдээллийн хороо
* Хөрөнгө оруулалтын хороо
* Төрийн Ёслолын алба
* Гадаад бодлогын шинжилгээ, урьдчилан таамаглалын газар
* Хүний нөөцийн хэлтэс
* Гадаад эдийн засгийн бодлогын газар
* Тусгаар улсуудын /хуучин ЗХУ-ын бүрэлдэхүүнд багтсан/ хэлтэс
* Евразийн интеграцийн хэлтэс
* Ази, Африкийн хэлтэс
* Бүх Азийн хамтын ажиллагааны газар
* Европын хэлтэс
* Америкийн хэлтэс
* Олон талт хамтын ажиллагааны газар
* Консулын үйлчилгээний хэлтэс
* Мөнгө, санхүүгийн хэлтэс
* Захиргааны ажил хяналтын газар
* Олон улсын аюулгүй байдлын хэлтэс
* Гэрээ, хуулийн хэлтэс
* Логистикийн хэлтэс
* Алматы хот дахь салбар
* Дотоод аудит хяналтын алба

Казахстан улс 2022 оны байдлаар 68 оронд 93 ЭСЯ, ЕКГ зэрэг ДТГ-тай ажээ.

### Казахстан улсын Гадаад хэргийн сайд нар

1. Тулеутай Сулейменов - 1991-1994
2. Канат Саудабаев - 1994
3. Касым-Жомарт Токаев - 1994-1999
4. Ерлан Идрисов - 1999-2002
5. Касым-Жомарт Токаев - 2003 оны 6-р сараас 2007 оны 1-р сар хүртэл
6. Марат Тажин - 2007 оны 1-р сарын 11-ээс 2009 оны 9-р сарын 4 хүртэл
7. Канат Саудабаев - 2009 оны 9-р сарын 4-өөс 2011 оны 4-р сарын 11 хүртэлсайд.
8. Ержан Казыханов - 2011 оны 4-р сарын 11-ээс 2012 оны 9-р сарын 24 хүртэл
9. Ерлан Идрисов - 2012 оны 9-р сарын 28-аас 2016 оны 12-р сарын 28 хүртэл
10. Кайрат Абдрахманов - 2016 оны 12 дугаар сарын 28-наас 2018 оны 12 дугаар сарын 26-ны хооронд
11. Бейбут Атамкулов - 2018 оны 12 дугаар сарын 26-наас 2019 оны 9 дүгээр сарын 18-ны хооронд
12. Мухтар Тлеуберди - 2019 оны 9-р сарын 18-наас 2023 оны 3-р сарын 29 хүртэл
13. Мурат Нуртлеу -2023 оны 4-р сарын 3-наас 2025 оны 9-р сарын 26 хүртэл
14. Ермек Көшербаев - 2025 оны 9-сарын 26-наас өнөө хүртэл